વિદેશ સહિતના અનેક મહાનુભાવોની હાજરીમાં વાજપેયીના અંતિમ સંસ્કાર કરવામાં આવ્યા. વૈદિક મંત્રોચ્ચાર સાથે તેમના અંતિમ સંસ્કાર કરવામાં આવ્યા. 

ભૂતપૂર્વ વડા પ્રધાન અટલ બિહારી વાજપેયીનું 93 વર્ષની વયે નિધન થયું છે. ગુરુવારે સાંજે 5 વાગ્યે તેમણે દિલ્હીની એઇમ્સ હૉસ્પિટલમાં અંતિમ શ્વાસ લીધા હતા. 

વાજપેયીના નિધન બાદ દેશભરમાં સરકાર દ્વારા સાત દિવસનો રાષ્ટ્રીય શોક જાહેર કરવામાં આવ્યો છે. ભારતનો ધ્વજ અડધી કાઠીએ ફરકાવવામાં આવશે. 

અંતિમવિધિ જોવા માટે અહીં ક્લિક કરો. 

ધ્વજ વાજપેયીના પુત્રીને અપાયો

અટલ બિહારી વાજપેયીના પાર્થિવ દેહને ઓઢાડેલો રાષ્ટ્રધ્વજ તેમના પૌત્રી નિહારિકાને આપવામાં આવ્યો. અંતિમવિધિની શરૂઆત. 

વિદેશના નેતાઓ આપી શ્રદ્ધાંજલિ

ભૂતાનના રાજા, બાંગ્લાદેશના વિદેશ પ્રધાન, નેપાળના વિદેશ પ્રધાન, અમિત શાહ, લાલકૃષ્ણ અડવાણીએ વાજપેયીને શ્રદ્ધાંજલી આપી. 

સેના દ્વારા સલામી 

વડા પ્રધાન નરેન્દ્ર મોદી, રાષ્ટ્રપતિ રામનાથ કોવિંદ, ઉપ રાષ્ટ્રપતિ વૈંક્યા નાયડુ, સંરક્ષણ પ્રધાન નિર્મલા સીતારમણ અને લોકસભાના સ્પિકર સુમિત્રા મહાજને સ્મૃતિ સ્થળ ખાતે વાજપેયીને શ્રદ્ધાંજલી આપી હતી. સેના દ્વારા તેમને સલામી આપવામ... બીજા 4000 અક્ષરો માટે લેખ ચાલુ રાખો:
ાં આવી. 

થોડીવારમાં અંતિમ સંસ્કાર

સેનાના ત્રણેય જવાનોએ વાજપેયીને સલામી આપી. હવે થોડીવારમાં જ તેમના અંતિમ સંસ્કાર કરવામાં આવશે. રાજઘાટની પાસે આવેલા સ્મૃતિ સ્થળ પર તેમના અંતિમ સંસ્કાર. હાલ ત્રણેય સેનાઓ દ્વારા તેમને શ્રદ્ધાંજલિ આપવામાં આવી રહી છે. 

પાર્થિવ દેહ સ્મૃતિ સ્થળ પર પહોંચ્યો 

ભૂતપૂર્વ વડા પ્રધાનનો પાર્થિવ દેહ સ્મૃતિ સ્થળ પર પહોંચી ચૂક્યો છે. ત્રણેય સેનાના જવાનો અટલ બિહારી વાજપેયીને સલામી આપશે. રાજકીય સન્માન સાથે કરાશે અંતિમ સંસ્કાર. 

દિલ્હીના અરવિંદ કેજરીવાલ, ઉપમુખ્ય મંત્રી મનિષ સિસોદીયા, છત્તિસગઢના મુખ્ય મંત્રી રમણ સિંહ, કોંગ્રેસના નેતા ગુલાબનબી આઝાદ, આનંદ શર્મા અને અશોક ગેહલોત સ્મૃતિ સ્થળે પહોંચ્યા. સાથે ભાજપના અન્ય નેતાઓ પણ ત્યાં હાજર છે. 

રાહુલ-મનમોહન સ્મૃતિ સ્થળે પહોંચ્યા 

પૂર્વ વડા પ્રધાન મનમોહન સિંહ અને કોંગ્રેસ અધ્યક્ષ રાહુલ ગાંધી દિલ્હીમાં સ્મૃતિ સ્થળે પહોંચી ચૂક્યા છે. સ્મૃતિ સ્થળ પર અટલ બિહારી વાજપેયીના અંતિમ સંસ્કાર કરવામાં આવશે. જે ગાંધીજીની સમાધી રાજઘાટની બાજુમાં આવેલું છે. 

વાજપેયીના સન્માનમાં યુ.કે.નો ધ્વજ અડધી કાઠીએ ફરકાવાયો

પૂર્વ વડા પ્રધાન અટલ બિહારી વાજપેયીના સન્માનમાં નવી દિલ્હી ખાતે બ્રિટિશ હાઈ કમિશને યુ.કે.નો ધ્વજ અડધી કાઠીએ ફરકાવ્યો.

અંતિમયાત્રમાં જનમેદની ઊમટી પડી

દિલ્હી ખાતે ભાજપના મુખ્ય કાર્યાલયથી સ્મૃતિ સ્થળ સુધી વાજપેયીની અંતિમયાત્રા કાઢવામાં આવી છે. તેમના પાર્થિવ દેહને સ્મૃતિ સ્થળ પર લઈ જવામાં આવી રહ્યો છે. જેમાં મોટી સંખ્યામાં લોકો જોડાયા છે. અંતિમયાત્રામાં વડા પ્રધાન મોદી અને અમિત શાહ પણ પગપાળા જોડાયા છે.

એશિયન ગેમ્સ-2018ના તમામ મેડલ્સ વાજપેયીને સમર્પિત કરાશે

એશિયન ગેમ્સના ચીફ-દે-મિશન બ્રિજ ભૂષણ શરન સિંઘ અનુસાર એશિયન ગેમ્સ - 2018માં ભારતયી રમતવીરો દ્વારા જીતવામાં આવનારા તમામ મેડલ્સ પૂર્વ વડા પ્રધાન અટલ બિહારી વાજપેયીને સમર્પિત કરવામાં આવશે.  આ વાત તેમણે એએનઆઈને જણાવી હતી.

અફઘાનના પૂર્વ રાષ્ટ્રપતિ દિલ્હી આવી પહોંચ્યા

અફઘાનિસ્તાનના પૂર્વ રાષ્ટ્રપતિ હામિદ કરઝાઈ અટલ બિહારીની અંતિમવિધિમાં ઉપસ્થિત રહેવા માટે દિલ્હી આવી પહોંચ્યા.

સ્મૃતિ સ્થળ પર મોટી સંખ્યામાં લોકોની ભીડ ઊમટી

રાષ્ટ્રીય સ્મૃતિ સ્થળ પર અટલ બિહારી વાજપેયીના અગ્નિ સંસ્કાર માટે મોટી સંખ્યામાં લોકો ઊમટી પડ્યા. તેમના પાર્થિવ દેહને અહીં અંતિમવિધિ માટે લવાઈ રહ્યો છે. 

વાજપેયીની અંતિમયાત્રા શરૂ

વાજપેયીના...